Dobrý deň, zmeny na evanjelickom kostole na tajovského ulici vrátim do pôvodného stavu. Neviem či úmyselne, neznalosťou mapovania, alebo to je vec editoru ID (ten v prehliadači čo používate), ale pri úpravách vzniklo viac chýb ako úžitku. Napríklad je tam nastavené že celý kostol je zo skla.

Ten kostol bol zaznačený už dávno ako "relácia". Pri tej sa označuje obrys (člen relácie outline) na ktorom sú všetky značky spoločné pre všetky časti kostola. Ďalej sú v relácií časti (člen relácie part) na ktorých sú len značky špecifické pre danú člen. (v tomto prípade sú to výškové hodnoty jednotlivých častí pomocou ktorých sa dá urobiť 3D render kostola). Toto všetko bolo úpravami zničené a bol vytvorený takzvaný multipoligon (a aj ten nesprávne). Viac info o reláciach napríklad tu https://wiki.openstreetmap.org/wiki/Cs:Relace#Typy_relac%C3%AD

Preto by bolo vhodné, sa niektorým veciam vyhnúť, alebo si doštudovať ich úpravy, aby nevznikali ďalšie škody. 

Tu je obrázok z editoru ID https://imgur.com/a/WYBSAeM keď si rozkliknete pôvodnú reláciu a vyberiete člena outline tak tam sa dávajú značky ktoré sa upravujú.

Do značky "name" sa nepoužívajú všeobecné názvy ako napríklad kostol, potraviny a podobne. Do "name" patrí oficiálny názov ktorý je uvedený na nejakej ceduli. Pri kostoloch napr "najsvätejšej trojice" pri potravinách napr "Lidl". Viac o značke name https://wiki.openstreetmap.org/wiki/Cs:N%C3%A1zvy